open-index/open-wikipedia-markdown huggingface dataset:
অক্ষয় কুমার দাস

**অক্ষয় কুমার দাস** (১৯০৩ - অজানা) ছিলেন পাকিস্তানের একজন বাঙালি দলিত রাজনীতিবিদ ও আইনজীবী। তিনি প্রথম এবং দ্বিতীয় গণপরিষদে পূর্ব পাকিস্তানের প্রতিনিধি হিসাবে দায়িত্ব পালন করেছিলেন এবং ১৯৫০-এর দশক জুড়ে গঠিত সরকারগুলিতে একাধিক মন্ত্রণালয়ের দায়িত্ব পালন করেছিলেন।

## প্রাথমিক জীবন
অক্ষয় কুমার দাস ১৯০৩ ব্রিটিশ ভারতের সিলেট জেলার সুনামগঞ্জের দিরাই উপজেলায় চিতলিয়া গ্রামে জন্মগ্রহণ করেন জন্মগ্রহণ করেন। তিনি ছিলেন হিন্দু ক্ষত্রিয় কৈবর্ত সম্প্রদায় ভুক্ত 

## কর্মজীবন
অক্ষয় কুমার দাস একজন আইনজীবী ছিলেন। তিনি রাজনীতিতে যোগদানের আগে স্থানীয় আদালতে অনুশীলন করতেন।

## রাজনৈতিক জীবন
অক্ষয় কুমার দাস ১৯৩৭ সালের আসাম প্রাদেশিক বিধানসভা নির্বাচনে সংবিধানবাদী দল থেকে সুনামগঞ্জ নির্বাচনী এলাকা থেকে মনোনয়ন জমা দিয়ে সংরক্ষিত আসনে বিনা প্রতিদ্বন্দ্বিতায় জয়ী হন।

ফেব্রুয়ারি ১৯৩৮ সালে তিনি মুহাম্মদ সাদুলাহের দ্বিতীয় মন্ত্রীসভায় আইনমন্ত্রী হিসেবে নিযুক্ত হন, কারণ মুসলিম লীগ ক্ষমতা রক্ষার জন্য নতুন জোটে প্রবেশ করে। তা সত্ত্বেও, সেপ্টেম্বরে সরকার পতনের সাথে সাথে তিনি গোপীনাথ বোর্দোলোইয়ের প্রধানমন্ত্রীত্বে আবগারি ও কৃষি মন্ত্রী হয়েছিলেন।

১৯৩৯ সালে দ্বিতীয় বিশ্বযুদ্ধে ভারতীয় বাহিনীকে নথিভুক্ত করার জন্য যুক্তরাজ্যের একতরফা সিদ্ধান্তের প্রতিবাদে সারা ভারত থেকে কংগ্রেস সরকারগুলি পদত্যাগ করলে, আসাম ইউনাইটেড পার্টি নামে কংগ্রেস বিরোধী সমস্ত দলগুলির সাথে মুসলিম লীগ একটি জোট গঠন করে। তবে সাদুলাহর মন্ত্রিসভা থেকে দাসকে বাদ দেওয়া হয়েছিল। ডিসেম্বর ১৯৪১ সালের আবার সরকারের পতন ঘটে কিন্তু প্রায় সাত মাস গভর্নর শাসনের পর, সাদুলাহ সরকার গঠন করতে সক্ষম হলেও দাসকে মন্ত্রীসভায় অন্তর্ভুক্ত করা হয়নি। মার্চ ১৯৪৫ সালে কংগ্রেস মুসলিম লীগের সাথে একটি সমঝোতায় আসে এবং কার্যত কোন বিরোধী ছাড়াই একটি অভূতপূর্ব জোট সরকার গঠন করলে; দাসকে মন্ত্রণালয়ে ফিরিয়ে আনা হয় এবং শিল্প ও সমবায় উন্নয়নের পোর্টফোলিও অর্পণ করা হয়।

১৯৪৬ সালের নির্বাচনে তিনি কংগ্রেসের সদস্য হিসাবে বিনা প্রতিদ্বন্দ্বিতায় পুনঃনির্বাচিত হন। পরবর্তীকালে তিনি ভারতের গণপরিষদে আসামের প্রতিনিধিত্ব করার জন্য বিধানসভার সদস্য নির্বাচিত হন।

সিলেটকে ভারতের অন্তর্ভুক্ত করার জন্য লবিং করেছিলেন কিন্তু গণভোট তার বিরুদ্ধে যাওয়ার পর তিনি পাকিস্তানে থাকার সিদ্ধান্ত নেন এবং পাকিস্তানের পাকিস্তানের গণপরিষদের সদস্য হন। সংসদে তিনি পূর্ব বাংলার অধিকার এবং গণতান্ত্রিক অধিকার পুনরুদ্ধারের পক্ষে বক্তব্য রেখেছিলেন।

পাকিস্তানে যোগেন্দ্র নাথ মণ্ডলের পর তিনি পূর্ববঙ্গ তফসিলি জাতি ফেডারেশনের সভাপতি হন।

১৯৫৪ সালের পূর্ববঙ্গ বিধানসভা নির্বাচনে তিনি সুনামগঞ্জ আসন থেকে পুনরায় নির্বাচিত হন।

১৯৫৫ সালের সেপ্টেম্বরে তিনি প্রধানমন্ত্রী চৌধুরী মুহাম্মদ আলী কর্তৃক অর্থনৈতিক বিষয়ক প্রতিমন্ত্রী হিসেবে নিযুক্ত হন যেখানে তিনি ১৯৫৬ সালের সেপ্টেম্বরে সরকারের পতন পর্যন্ত অব্যাহত ছিলেন। ফিরোজ খান নুন (রিপাবলিকান পার্টি) ১৯৫৭ সালের ডিসেম্বরে পরবর্তী সরকার গঠন করে এবং দাসকে অর্থ প্রতিমন্ত্রী নিযুক্ত করে।

## তথ্যসূত্র

বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:সুনামগঞ্জ জেলার রাজনীতিবিদ
বিষয়শ্রেণী:২০শ শতাব্দীর হিন্দু
বিষয়শ্রেণী:বাঙালি রাজনীতিবিদ
বিষয়শ্রেণী:পাকিস্তান গণপরিষদ সদস্য
বিষয়শ্রেণী:পূর্ববঙ্গ আইনসভার সদস্য ১৯৪৭-১৯৫৪
বিষয়শ্রেণী:আসাম আইনসভার সদস্য ১৯৪৬-১৯৫২
বিষয়শ্রেণী:আসাম আইনসভার সদস্য ১৯৩৭-১৯৪৬
মার্তিনিক জাতীয় ফুটবল দল

**মার্তিনিক জাতীয় ফুটবল দল** () হচ্ছে আন্তর্জাতিক ফুটবলে মার্তিনিকের প্রতিনিধিত্বকারী পুরুষদের জাতীয় দল, যার সকল কার্যক্রম মার্তিনিকের ফুটবলের সর্বোচ্চ নিয়ন্ত্রক সংস্থা মার্তিনিক ফুটবল লীগ দ্বারা নিয়ন্ত্রিত হয়। এই দলটি ২০১৩ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৩১ সালের ১১ই ফেব্রুয়ারি তারিখে, মার্তিনিক প্রথমবারের মতো আন্তর্জাতিক খেলায় অংশগ্রহণ করেছে; মার্তিনিকে অনুষ্ঠিত উক্ত ম্যাচে মার্তিনিক বার্বাডোসের কাছে ৩–২ গোলের ব্যবধানে পরাজিত হয়েছে।

১৬,৩০০ ধারণক্ষমতাবিশিষ্ট স্তাদ পিয়ের আইকেরে *লেস মাতিনিনো* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মার্তিনিকের রাজধানী ফর-দে-ফ্রঁসে অবস্থিত। বর্তমানে এই দলের ম্যানেজারের দায়িত্ব পালন করছেন মারিও বোকালি এবং অধিনায়কের দায়িত্ব পালন করছেন রক্ষণভাগের খেলোয়াড় সেবাস্তিয়েঁ ক্রেতিনোয়া।

ফিফার সদস্যপদ না থাকার ফলে মার্তিনিক এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে মার্তিনিক এপর্যন্ত ৬ বার অংশগ্রহণ করেছে, যার মধ্যে সেরা সাফল্য হচ্ছে ২০০২ কনকাকাফ গোল্ড কাপের কোয়ার্টার-ফাইনালে পৌঁছানো, যেখানে তারা কানাডার সাথে উক্ত ম্যাচটি পূর্ণ সময় শেষ হওয়ার পর ১–১ গোলে ড্র হওয়ার পর পেনাল্টি শুট-আউটে ৬–৫ গোলের ব্যবধানে পরাজিত হয়েছে।

দানিয়েল এরেল, হোসে-কার্ল পিয়ের-ফানফান, সেবাস্তিয়েঁ ক্রেতিনোয়া, কেভিন পার্সেম্যাঁ এবং হোসে গোরোনের মতো খেলোয়াড়গণ মার্তিনিকের জার্সি গায়ে মাঠ কাঁপিয়েছেন।

## র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে মার্তিনিকের কোন স্থান নেই। অন্যদিকে, বিশ্ব ফুটবল এলো রেটিংয়ে মার্তিনিকের সর্বোচ্চ অবস্থান হচ্ছে ৪০তম (যা তারা ১৯৩১ সালে অর্জন করেছিল) এবং সর্বনিম্ন অবস্থান হচ্ছে ১২৬। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

;বিশ্ব ফুটবল এলো রেটিং

## অর্জন
### শিরোপা
* **[[ক্যারিবীয় কাপ]]:**
:* **চ্যাম্পিয়ন (১):** ১৯৯৩
* **[[কুপ দে ইউত্রে-মের]]:**
:* **চ্যাম্পিয়ন (১):** ২০১০
* **[[সিএফইউ চ্যাম্পিয়নশিপ]]:**
:* **চ্যাম্পিয়ন (২):** ১৯৮৩, ১৯৮৫

## তথ্যসূত্র

## বহিঃসংযোগ
*  
* কনকাকাফ-এ মার্তিনিক জাতীয় ফুটবল দল  

বিষয়শ্রেণী:মার্তিনিক জাতীয় ফুটবল দল
বিষয়শ্রেণী:উত্তর আমেরিকার জাতীয় ফুটবল দল
বিষয়শ্রেণী:ক্যারিবীয় জাতীয় ফুটবল দল
দীঘা–শৌলা মেরিন ড্রাইভ

**দীঘা–শৌলা মেরিন ড্রাইভ** হল ভারতের পশ্চিমবঙ্গ রাজ্যে ২৯ কিলোমিটার দীর্ঘ একটি সড়ক, যা বঙ্গোপসাগর এর পাশ দিয়ে পূর্ব মেদিনীপুর জেলার দীঘা থেকে শৌলা পর্যন্ত বিস্তৃত। এটি পশ্চিমবঙ্গের প্রথম ও দীর্ঘতম মেরিন ড্রাইভ সড়ক।

## পটভূমি
এই সড়ক নির্মাণের পরিকল্পনা করা হয় ২০১৪ সালে। ২০১৪ সালে পশ্চিমবঙ্গ সরকার ২৯ কিমি দীর্ঘ মেরিন ড্রাইভ প্রকল্প গ্রহণ করে। তবে ২০১৯ সালের ২০ মে আম্ফানে সদ্য নির্মিত সড়কের কিছু অংশ ভেঙে যায়। এর পরে আগস্ট মাসে দুই দুই বার সামুদ্রিক জলোচ্ছ্বাসে সড়কটি ক্ষতিগ্রস্ত হয়। নির্মাণ কাজ পুনরায় শুরু হয়। তবে সেতু নির্মাণের জটিলতার কারণের ২০২০ সাল পর্যন্ত মেরিন ড্রাইভের নির্মাণ কাজ সম্পূর্ণ হয়নি।

## সড়কের বিবরণ
দীঘা থেকে ৫ কিমি দূরে নয়াকালী পর্যন্ত সড়কটি উত্তর পূর্ব দিকে অগ্রসর হয়। নয়াকালীর কাছে চম্পা নদীর উপরে সড়কের প্রথম সেতুটি অবস্থিত। সেতু দ্বারা সড়কটি চম্পা নদী অতিক্রম করে। এর পরে সড়কটি ডানদিকে বাঁক নিয়ে দক্ষিণ দিকে অগ্রসর হয় সমুদ্র উপকূল পর্যন্ত। সমুদ্র উপকূলের কাছে সড়কটি বাম দিকে বাঁক নিয়ে সমুদ্র উপকূলের সমান্তরালে অগ্রসর হয়। এর পরে সড়কটি তাজপুরের মধ্যদিয়ে অগ্রসর হয়ে একটি ছোট নদীর দক্ষিণ তীরে পৌঁছায়। চম্পা নদী থেকে জলধার কাছে দ্বিতীয় সেতু পর্যন্ত সড়কের অংশটি ১০ কিমি দীর্ঘ। জলধার কাছে দ্বিতীয় সেতু হয়ে সড়কটি মন্দারমণিতে প্রবেশ করে। দ্বিতীয় সেতু থেকে ৯ কিমি দূরত্ব অতিক্রম করে সড়কটি পিছাবনি নদীর তীরে উপস্থিত হয়। পিছাবনি নদীর উপরে এই সড়কের তৃতীয় সেতুটি অবস্থিত। সেতু দ্বারা পিছাবনি নদী অতিক্রম করে সড়কটি শৌলাতে পৌঁছায়।
## নির্মাণ
প্রথমে প্রকল্পের দায়িত্ব দেওয়া হয়েছিল দিঘা-শংকরপুর উন্নয়ন পর্ষদকে। পরে রাজ্যের পূর্ত দফতরকে দায়িত্ব দেওয়া হয়।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের সড়ক
বিষয়শ্রেণী:প্রমানাড
বিষয়শ্রেণী:দীঘা
হোয়াইটহর্স

**হোয়াইটহর্স** কানাডার ইউকন ভূখণ্ডের রাজধানী ও একমাত্র শহর। পাশাপাশি এটি উত্তর কানাডার বৃহত্তম শহর। ১৯৫০ সালে হোয়াইটহর্সকে স্থানীয় শাসনের আওতাভুক্ত করা হয়। দক্ষিণ ইউকনের আলাস্কা মহাসড়কের কিলোমিটার ১৪২৬-এ হোয়াইটহর্স শহরটি অবস্থিত। এর কেন্দ্র ও রিভারডেল এলাকা ইউকন নদীর উভয় তীরে বিদ্যমান। নদীটি ব্রিটিশ কলাম্বিয়া থেকে উৎপন্ন হয়ে আলাস্কার বেরিং সাগরে মিলিত হয়। মাইলস গিরিখাদের নিকটে অবস্থিত সাদা ঘোড়ার কেশরের মতো দেখতে হোয়াইট হর্স নদীপ্রপাতের নামে শহরটির নামকরণ করা হয়েছে।

হোয়াইটহর্স উপত্যকা ও প্রশান্ত মহাসাগরের নিকটে শহরটি অবস্থিত। এর ফলে ইয়েলোনাইফ-সহ উত্তরের অন্যান্য দেশগুলোর জলবায়ু মৃদু ধরনের।  হোয়াইটহর্সে শীতকালীন দিন সংক্ষিপ্ত ও গ্রীষ্মকালে ১৯ ঘণ্টা সূর্যালোক থাকে। গিনেস বিশ্ব রেকর্ড অনুযায়ী হোয়াইটহর্স শহরে বায়ুদূষণ সবচেয়ে কম।

২০১৬ সালের আদমশুমারি অনুযায়ী হোয়াইটহর্সের জনসংখ্যা ছিল ২৫,০৮৫। ইউকন ভূখণ্ডের ৭০% মানুষ এখানেরই বাসিন্দা।

## ইতিহাস

হোয়াইটহর্স শহরের কেন্দ্রের দক্ষিণে, ক্যানিয়ন সিটি নামে এলাকায় কয়েক হাজার বছর ধরে ফার্স্ট নেশনস গোত্রের লোকেরা বসবাস করত। নিকটবর্তী এলাকায় মৌসুমি মৎস্য ঘাঁটি ছিল। ফ্রেডেরিক শোয়াটকা ১৮৮৩ সালে মাইলস গিরিখাদ অতিক্রমণের জন্য পরিবহনপথ আবিষ্কার করেন। স্বর্ণ অভিযানের পূর্বে একাধিক গোত্রের মানুষ এখানে বসবাস করত।

১৮৯৬ সালের আগস্টে স্কুকাম জিম, টাগিস চার্লি ও জর্জ ওয়াশিংটন কারম্যাক ক্লোন্ডাইকে সোনা আবিষ্কার করেন। প্রথমে সোনা অনুসন্ধানকারীরা চিলকুট পথ ব্যবহার করলেও ১৮৯৭ সালের জুলাইয়ের দিকে হোয়াইট হর্সে ঘাঁটি নির্মাণ শুরু হয়।

হোয়াইটহর্সের পশ্চিমে তামা আবিষ্কারের কাজও শুরু হয়। ১৮৯৮ সালের ৬ জুলাই জ্যাক ম্যাকলিনটায়ার ও ১৮৯৯ সালের ১৬ জুলাই স্যাম ম্যাকগি প্রথম তামা আবিষ্কারের দাবি করেন। এসময় দুইটি ট্র্যাম লাইনও নির্মিত হয়। প্রথমটি নির্মিত হয় ক্যানিয়ন সিটি থেকে শুরু হয়ে হোয়াইট হর্স নদী পর্যন্ত বিস্তৃত করে ইউকন নদীর পূর্ব তীরে ৮ কিলোমিটার এলাকা পর্যন্ত। দ্বিতীয়টি নির্মিত হয় ইউকন নদীর পশ্চিম তীরে। ক্যানিয়ন সিটিতে বসতি স্থাপন শুরু হলেও ১৯০০ সালে হোয়াইটহর্সে হোয়াইট পাস রেলপথের নির্মাণকাজ সম্পন্ন হলে ঐ বসতি স্থাপন বন্ধ হয়ে যায়।

১৮৯৮ সালের মে মাসে স্ক্যাগওয়ে ও হোয়াইটহর্স সংযোগকারী হোয়াইটহর্স ও ইউকন রুট সরু গজের নির্মাণকাজ শুরু হয়। ১৮৯৯ সালের মে মাসের দিকে বেনেট হ্রদের দক্ষিণ তীরেও নির্মাণকাজের সূচনা ঘটে।

## তথ্যসূত্র

## বহিঃসংযোগ

বিষয়শ্রেণী:কানাডার শহর
রাম সাহাই

**রাম সাহাই** ছিলেন একজন ভারতীয় রাজনীতিবিদ। ভারতীয় জাতীয় কংগ্রেসের সদস্য হিসেবে তিনি ভারতীয় সংসদের উচ্চকক্ষ রাজ্যসভায় মধ্যপ্রদেশের প্রতিনিধিত্ব করেছিলেন। তিনি ভারতের গণপরিষদের সদস্য হিসেবে মধ্যভারতের প্রতিনিধিত্বকারী ছিলেন।

## তথ্যসূত্র

বিষয়শ্রেণী:মৃত্যুর সাল অনুপস্থিত
বিষয়শ্রেণী:১৮৯৫-এ জন্ম
বিষয়শ্রেণী:মধ্যপ্রদেশের রাজ্যসভা সদস্য
বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:ভারতের গণপরিষদের সদস্য
আরিয়ালুর জেলা

**আরিয়ালুর জেলা** দক্ষিণ ভারতে অবস্থিত তামিলনাড়ু রাজ্যের ৩৮ জেলার একটি‌। জেলাটির সদর এবং প্রশাসনিক দপ্তর আরিয়ালুর শহরে অবস্থিত। জেলাটি ১৯৪০ বর্গ কিলোমিটার ক্ষেত্রফল জুড়ে বিস্তৃত।

চোল সাম্রাজ্যের রাজা প্রথম রাজেন্দ্র চোল কর্তৃক নির্মিত গঙ্গাইকোণ্ড চোলপুরম মন্দিরটি এই জেলায় অবস্থিত একটি ইউনেস্কো বিশ্ব ঐতিহ্যবাহী স্থান। প্রাগৈতিহাসিক যুগের প্রাপ্ত জীবাশ্মের জন্য এই জেলাটি ঐতিহাসিকদের কাছে যথেষ্ট গুরুত্বপূর্ণ। জেলাটিতে বহু বৃহদাকার কম্বোজ প্রাণীর জীবাশ্ম অন্তত পক্ষে একটা জীবাশ্মকৃত ডাইনোসরের ডিম, সাউরোপোডা এবং থেরোপোডা ডাইনোসরের দেহের বিভিন্ন অংশের পৃথক পৃথক জীবাশ্ম আবিষ্কৃত হয়েছে। প্রাপ্ত এই জীবাশ্মগুলি সংরক্ষণ করার জন্য উৎখনন স্থলের নিকটে কীলপাড়ুরে একটি জাদুঘর নির্মাণ করা হয়েছে। আরিয়ালুর সিমেন্ট শিল্প এবং জয়ঙ্কোণ্ডম লিগনাইট আকরিকের খনির জন্য বিখ্যাত৷

## ইতিহাস
২০০১ খ্রিস্টাব্দের ১লা জানুয়ারি তারিখে পেরম্বালুর জেলা থেকে আরিয়ালুর জেলা পৃথক করা হলেও প্রশাসনিক কারণে ২০০২ খ্রিস্টাব্দের ৩১শে মার্চ জেলা দুটিকে একত্রিত করা হয়৷ পুনরায় ২০০৭ খ্রিস্টাব্দের ২৩শে নভেম্বর তারিখে পেরম্বালুর জেলা থেকে আরিয়ালুর জেলা গঠন করা হয়৷ জেলাটির উত্তর ও উত্তর-পূর্বে রয়েছে কডলুর জেলা, দক্ষিণ ও দক্ষিণ-পূর্বে রয়েছে তাঞ্জাবুর জেলা, দক্ষিণ-পশ্চিম দিকে রয়েছে তিরুচিরাপল্লী জেলা এবং পশ্চিম দিকে রয়েছে পেরম্বালুর জেলা৷

## গুরুত্বপূর্ণ স্থান
* গঙ্গাইকোণ্ড চোলপুরম
* কল্লতুর
* জয়ঙ্কোণ্ডম
* করাইবেট্টি পাখিরালয়
* তিরুমলপাড়ি
* কামরাসবল্লী
* গঙ্গা জগদীশ্বর মন্দির
* জীবাশ্ম যাদুঘর
* বিক্রামঙ্গলম
* আরিয়ালুর – কোদণ্ডস্বামী মন্দির
* এলাকুরিচি গীর্জা
* কালনকুরিচি কালিয়া পেরুমাল মন্দির

## বৃহদীশ্বর মন্দির, গঙ্গাইকোণ্ড চোলপুরম
দক্ষিণ ভারতের তামিলনাড়ুর জয়ঙ্কোণ্ডমের গঙ্গাইকোণ্ড চোলপুরম অবস্থিত বৃহদীশ্বর মন্দিরটি শিবের নামে উৎসর্গীকৃত একটি হিন্দু মন্দির৷ ১০৩৫ খ্রিস্টাব্দ নাগাদ প্রথম রাজেন্দ্র চোল দ্বারা নির্মিত এই মন্দিরটি তার নতুন রাজধানীর একটি সৌন্দর্য৷ চোল সাম্রাজ্যের সময়কালে নির্মিত এই মন্দিরটি একাদশ শতাব্দীতে নির্মিত জয়ঙ্কোণ্ডম থেকে ৭০ কিলোমিটার দক্ষিণ-পশ্চিমে তাঞ্জোরের বৃহদীশ্বর মন্দিরের অনুরূপ ও একই নামবিশিষ্ট৷ গঙ্গাইকোণ্ড চোলপুরমে অবস্থিত মন্দিরটি তাঞ্জাবুরের বৃহদীশ্বর মন্দিরের থেকে আকৃতিতে ছোট হলেও সূক্ষ্ম ও পরিশীলিত৷ উভয়ই দক্ষিণ ভারতে অবস্থিত দ্রাবিড়ীয় স্থাপত্যশৈলীতে নির্মিত বৃহত্তর শিবমন্দিরগুলির মধ্যে গণ্য৷

## জনতত্ত্ব
২০১১ খ্রিস্টাব্দের ভারতের জনগণনা অনুসারে আরিয়ালুর জেলার জনসংখ্যা ছিল ৭,৫৪,৮৯৪ জন, যা মোটামুটি ভাবে গায়ানা রাষ্ট্রের বা আমেরিকা যুক্তরাষ্ট্রের আলাস্কা রাজ্যের জনসংখ্যার সমতুল্য। জনসংখ্যার ভিত্তিতে এটি ভারতের ৬৪০ টি জেলার মধ্যে ৪৯১তম স্থান অধিকার করেছে। জেলাটির জনঘনত্ব । ২০০১ থেকে ২০১১ খ্রিস্টাব্দের মধ্যে এই জেলার জনসংখ্যা বৃদ্ধির হার ছিল ৮.৫৪ শতাংশ। প্রতি হাজার পুরুষে এই জেলায় নারী সংখ্যা ১০১৫ জন। জেলাটির মোট সাক্ষরতার হার ৭১.৩৪ শতাংশ যেখানে পুরুষ সাক্ষরতার হার ৮১.২৩ শতাংশ এবং নারী সাক্ষরতার হার ৬১.৭৪ শতাংশ। মোট জনসংখ্যার ১০.৭৪ শতাংশ ৬ বৎসর অনূর্ধ্ব শিশু। জনসংখ্যা অনুযায়ী তপশিলি জাতি এবং তপশিলি উপজাতির শতকরা ভাগ যথাক্রমে ২৩.৩ ও ১.৪। ২০১১ খ্রিস্টাব্দে তামিলনাড়ুর তৎকালীন ৩২ টি জেলার মধ্যে এটি তৃতীয় ন্যূনতম জনসংখ্যা বিশিষ্ট জেলা। জেলার সর্বাধিক জনবহুল শহর হল জয়ঙ্কোণ্ডম।

## তথ্যসূত্র


বিষয়শ্রেণী:তামিলনাড়ুর জেলা
সোডিয়াম ডাইক্রোমেট

**সোডিয়াম ডাইক্রোমেট** একটি অজৈব যৌগ যার রাসায়নিক সংকেত **Na<sub>2</sub>Cr<sub>2</sub>O<sub>7</sub>** । সাধারণত এই লবণটিতে দুই অণু কেলাস-জল থাকে। তাই সোডিয়াম ডাইক্রোমেট লবণের সংকেত  Na2Cr2O7·2H2O এই ভাবে লেখা হয়। কার্যত সমস্ত ক্রোমিয়াম আকরিক থেকে প্রথমে  সোডিয়াম ডাইক্রোমেট লবণ তৈরি করা হয়। পরে এই লবণ  থেকে ক্রোমিয়ামের সব যৌগ এবং ক্রোমিয়ামঘটিত পদার্থ প্রস্তুত করা হয়। সোডিয়াম ডাইক্রোমেট এবং পটাশিয়াম ডাইক্রোমেট দেখতে প্রায় একই রকম। এমনকি এদের মধ্যে বিক্রিয়াশীলতায় খুব মিল দেখা যায়। তবে পটাশিয়াম লবণের চেয়ে সোডিয়াম লবণ জলে প্রায় কুড়ি গুণ বেশি দ্রবণীয় এবং সোডিয়াম ডাইক্রোমেটের তুল্যাঙ্ক ভারও কম।

## উৎপাদন
ক্রোমিয়াম (III) অক্সাইডযুক্ত আকরিকগুলি থেকে বাণিজ্যিকভাবে সোডিয়াম ডাইক্রোমেট প্রস্তুত করা হয়। প্রথমে ক্রোমিয়াম আকরিকে বাতাসের উপস্থিতিতে প্রায় ১০০০ ডিগ্রি সেন্টিগ্রেড তাপমাত্রায় ক্ষারের সঙ্গে গলানো হয়। ক্ষার হিসাবে সাধারণত সোডিয়াম কার্বনেট ব্যবহার করা হয়:

2Cr2O3 +  4Na2CO3  +  3O2   ->   4Na2CrO4 +  4CO2

এর ফলে ক্রোমিয়াম দ্রবীভূত হয়ে সোডিয়াম ক্রোমেটের লবণ তৈরি হয়  এবং এটিকে গরম জলের সাহায্যে দ্রবীভূত করে সোডিয়াম ক্রোমেটের দ্রবণ হিসাবে আলাদা করা হয়। এই পর্যায়ে, আকরিকের অন্যান্য উপাদান যেমন অ্যালুমিনিয়াম এবং আয়রনের যৌগগুলি খুব কম দ্রবণীয় হওয়ায় এগুলি অবশেষ হিসাবে থেকে যায়। সোডিয়াম ক্রোমেটের দ্রবণে সালফিউরিক অ্যাসিড যোগ করলে বা কার্বন ডাই অক্সাইড  পরিচালিত করলে  সোডিয়াম ডাইক্রোমেট তৈরি হয়:

2Na2CrO4 +  2CO2 +  H2O   ->   Na2Cr2O7  +  2NaHCO3

2Na2CrO4 +  H2SO4   ->   Na2Cr2O7  +  Na2SO4 + H2O

সোডিয়াম ডাইক্রোমেট কেলাস হিসাবে আলাদা করা হয়। এইভাবে, বার্ষিক কয়েক লক্ষ টন সোডিয়াম ডাইক্রোমেট উৎপন্ন করা হয়।

## রাসায়নিক বিক্রিয়া
ডাইক্রোমেট এবং ক্রোমেট লবণ জারক পদার্থ। চামড়ার ট্যানিংয়ের জন্য, প্রথমে সালফার ডাই অক্সাইড দিয়ে সোডিয়াম ডাইক্রোমেটকে বিজারিত  করা হয়।

জৈব সংশ্লেষণের ক্ষেত্রে, এই যৌগট বেনজাইলিক এবং অ্যালইলিক যৌগের কার্বন-হাইড্রোজেন বন্ধনকে জারিত করে কার্বনিল অনুষঙ্গ যৌগ তৈরি করে। উদাহরণস্বরূপ, ২,৪,৬-ট্রাইনাইট্রটলুইন জারিত হয়ে সংশ্লিষ্ট কার্বোঅক্সিলিক অ্যাসিড তৈরি হয়। একইভাবে ২,৩-ডাইমিথাইলন্যাপথালিন সোডিয়াম ডাইক্রোমেট দ্বারা জারিত হয়ে ২,৩-ন্যাপথালিনডাইকার্বোঅক্সিলিক তৈরি হয়।

সোডিয়াম ডাইক্রোমেট দ্বারা জারিত হয়ে সেকেণ্ডারী অ্যালকোহল  সংশ্লিষ্ট কিটোনে পরিণত হয় যেমন, মেনথল থেকে মেনথোন, ডাইহাইড্রকোলেস্টেরল থেকে কোলেস্টেরন।

3 R2CHOH + Cr2O72− + 2 H+ → 3 R2C=O + Cr2O3 + 4 H2O

পটাশিয়াম লবণের থেকে সোডিয়াম ডাইক্রোমেটের প্রধান সুবিধা হলো এটি জলে এবং অ্যাসিটিক অ্যাসিডের মতো ধ্র‌ুবী দ্রাবকে বেশি দ্রবণীয়।

## সুরক্ষা
সমস্ত ষড়যোজী ক্রোমিয়াম যৌগের মতো, সোডিয়াম ডাইক্রোমেট ক্যান্সার সৃষ্টিকারী পদার্থ।

## তথ্যসূত্র

বিষয়শ্রেণী:অজৈব যৌগ
বিষয়শ্রেণী:সোডিয়াম যৌগ
বিষয়শ্রেণী:ডাইক্রোমেট
বিষয়শ্রেণী:জারক
বিষয়শ্রেণী:ক্রোমিয়াম যৌগ
রোহিণী কুমার চৌধুরী

**রোহিণী কুমার চৌধুরী** ছিলেন একজন ভারতীয় রাজনীতিবিদ।  ভারতীয় জাতীয় কংগ্রেসের সদস্য হিসেবে তিনি ভারতের সংসদের নিম্নকক্ষ লোকসভাতে আসামের গৌহাটীর প্রতিনিধিত্ব করেছিলেন। তিনি ভারতের গণপরিষদেরও সদস্য ছিলেন।

## তথ্যসূত্র

## বহিঃসংযোগ

* ভারতের সংসদের ওয়েবসাইটে অফিসিয়াল জীবনী সংক্রান্ত স্কেচ

বিষয়শ্রেণী:প্রথম লোকসভার সদস্য
বিষয়শ্রেণী:আসামের লোকসভা সদস্য
বিষয়শ্রেণী:১৯৫৫-এ মৃত্যু
বিষয়শ্রেণী:১৮৯৯-এ জন্ম
বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ
বিষয়শ্রেণী:আসাম আইনসভার সদস্য ১৯৩৭-১৯৪৬
বিষয়শ্রেণী:ভারতের গণপরিষদের সদস্য
রবি বিষ্ণুই

**রবি বিষ্ণই** (জন্ম ৫ সেপ্টেম্বর ২০০০) হচ্ছেন একজন ভারতীয় ক্রিকেটার ঘরোয়া ক্রিকেটে সে রাজস্থানের হয়ে এবং আইপিএলে কিংস এলেভেন পাঞ্জাব হয়ে খেলেন। আন্তর্জাতিক ক্রিকেটে ভারতের হয়ে সে ২০২০ অনূর্ধ্ব-১৯ ক্রিকেট বিশ্বকাপ খেলেছেন, যেখানে প্রতিযোগিতা শেষে ১৭ উইকেট নিয়ে প্রতিযোগিতার সেরা উইকেট শিকারী মনোনীত হন।
## শৈশব জীবন
রবি বিষ্ণই'র জন্ম ও বেড়ে উঠেছেন রাজস্থানের যোধপুরে। পশ্চিম রাজস্থানে ক্রিকেট সংস্কৃতি ও পর্যাপ্ত সুযোগ সুবিধা না থাকায়, সে তার বন্ধুদের সাথে নিয়ে দুই জন কোচের সহযোগিতায় স্পার্টান নামক ক্রিকেট একাডেমী গড়ে তোলেন, যেখানে তারা কঠোর পরিশ্রম করতো তাদের অর্থনৈতিক সমস্যাকে কাঠিয়ে উঠে অনুশীলনকে চালিয়ে রাখার জন্য। তিনি অনূর্ধ্ব-১৬ ট্রায়াল থেকে একবার ও অনূর্ধ্ব-১৯ ট্রায়াল থেকে দুইবার নির্বাচক কর্তৃক তিরস্কৃত হয়েছেন এবং তার কোচগন নির্বাচকদেরকে তাকে আরেকবার সুযোগ দেয়ার অনুরোধ করার পর শেষ পর্যন্ত রাজস্থান অনূর্ধ্ব-১৯ স্কোয়াডে স্থান পায়। ২০১৮ সালের মার্চে রাজস্থান রয়্যালস তাকে নেট বোলার হিসাবে দলে ডাকে।

## ঘটোয়া ক্রিকেট
২০১৯ সালের ২১ ফেব্রুয়ারি ২০১৮-১৯ সৈয়দ মুস্তাক আলী ট্রফি প্রতিযোগিতায় রাজস্থান ক্রিকেট দলের হয়ে টুয়েন্টি২০ ক্রিকেটে অভিষেক করেন। একই বছরের ২৭ সেপ্টেম্বর রাজস্থানের হয়ে ২০১৯-২০ বিজয় হাজারে ট্রফি প্রতিযোগিতায় লিস্ট এ ক্রিকেটে অভিষেক হয়। ২০১৯ এর অক্টোবরে, ২০১৯-২০ দেওধর ট্রফি প্রতিযোগিতার জন্য ভারত এ দলের স্কোয়াডে অন্তর্ভুক্ত করা হয়।

### আইপিএল
২০১৯ এর ডিসেম্বরে, ২০২০ ইন্ডিয়ান প্রিমিয়ার লিগ প্রতিযোগিতার পূর্বে ২০২০ আইপিএল নিলামে তাকে কিংস এলেভেন পাঞ্জাব কর্তৃক কিনে নেয়। ২০ ডিসেম্বর ২০২০, দিল্লি ক্যাপিটালস-এর বিপরীতে বিষ্ণই আইপিএলে অভিষেক করে এবং আইপিএলে তার প্রথম শিকার হন ঋষভ পন্ত, চার ওভার শেষে তার বোলিং চিত্র দাড়ায় ১/২২, কিন্তু ম্যাচ শেষে তার দল পরাজিত হয়। আইপিএল মৌসুম শেষে তার সংগ্রহ ছিল ১২ উইকেট এবং ইমার্জিং প্লেয়ার পুরস্কারের জন্য মনোনীত হয়েছিলেন।

২০২২ এর ফেব্রুয়ারতি, ২০২২ ইন্ডিয়ান প্রিমিয়ার লিগ প্রতিযোগিতার পূর্বে, বিষ্ণুইকে নতুন ফ্র্যাঞ্চাইজ লখনউ সুপার জায়ান্টস খসড়া তালিকাভূক্ত করে।

## আন্তর্জাতিক ক্রিকেট
### অনূর্ধ্ব-১৯ বিশ্বকাপ
২০১৯ এর ডিসেম্বরে, ২০২০ অনূর্ধ্ব-১৯ ক্রিকেট বিশ্বকাপ প্রতিযোগিতার জন্য তাকে ভারতের স্কোয়াডে অন্তর্ভুক্ত করা হয়। ২১ জানুয়ারি ২০২০, জাপানের বিপক্ষে ভারতের খেলায় কোন রান না দিয়েই বিষ্ণই তুলে নেন ৪ উইকেট, নির্ধারিত ৮ ওভার বোলিং শেষে তার বোলিং ফিগার দাড়ায় ৫ রানের বিনিময়ে ৪ উইকেট এবং খেলায় ভারত ১০ উইকেটে জয়ী হয়, এবং বিষ্ণইকে ম্যাচ সেরা ঘোষণা করা হয়। সেরা উইকেট সংগ্রহকারী হিসাবে প্রতিযোগিতাটি সমাপ্ত করেন তিনি।

## তথ্যসূত্র

## বহিঃসংযোগ
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:রাজস্থানের ক্রিকেটার
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:লখনউ সুপার জায়ান্টসের ক্রিকেটার
বিষয়শ্রেণী:রাজস্থানি ব্যক্তি
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:যোধপুরের ব্যক্তি
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০২২ এশিয়ান গেমসের ক্রিকেটার
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
২০২১ টি১০ লিগ

**২০২১ টি১০ লিগ** বা **আবুধাবি টি১০ ২০২১** টি১০ লিগের চতুর্থ আসর। ম্যাচগুলির ৯০ মিনিটের এবং উভয় দল নির্ধারিত ১০ ওভার খেলার সুযোগ পায়। প্রতিযোগিতাটিতে প্রথমে রাউন্ড রবিন এবং পরে সেমিফাইনাল এবং ফাইনাল খেলা হয়। এটি মূলত শেখ জায়েদ ক্রিকেট স্টেডিয়ামে  ১৯ থেকে ২৮ নভেম্বর ২০২০ পর্যন্ত খেলার কথা ছিল। কিন্তু, কোভিট-১৯ মহামারীর কারণে টুর্নামেন্টটি ২৮ জানুয়ারি থেকে ৬ ফেব্রুয়ারি ২০২১ পর্যন্ত খেলার সূচী পুনরায় নির্ধারণ করা হয়।

**কর্ণাটক টাস্কার** তাদের নাম পরিবর্তন করে **পুনে ডেভিলস** হিসাবে প্রতিযোগিতায় অংশ গ্রহণ করে। নর্দার্ন ওয়ারিয়র্স প্রতিযোগিতায় চ্যাম্পিয়ন হয়।

## দলীয় সদস্য
২৩ ডিসেম্বর ২০২০ তারিখে অনুষ্ঠিত খেলোয়াড় নিলামে ফ্রাঞ্চাইজ ভিত্তিক দলগুলো নিম্নোক্ত খেলোয়াড়দেরকে বেছে নেন।

## গ্রুপ পর্যায়

### গ্রুপ এ

----

----

----

----

----

### গ্রুপ বি

]] (২৮)
| wickets2 = রবি রামপাল ১/১৩ (২ ওভার)
| result = পুনে ডেভিলস ৭ উইকেটে জয়ী
| report = স্কোরকার্ড
| venue = শেখ জায়েদ ক্রিকেট স্টেডিয়াম, আবুধাবি
| umpires = বিল্লি টেইলর (ইংল্যান্ড) ও অ্যালেক্স ওয়ার্ফ (ইংল্যান্ড)
| motm = কেনার লুইস (পুনে ডেভিলস)
| toss = পুনে ডেভিলস টসে জিতে ফিল্ডিংয়ের সিদ্ধান্ত নেয়।
| rain = 
| notes = 
}}
----

----

----

----

----

## সুপার লিগ
### পয়েন্ট তালিকা

### খেলাগুলো

----

----

----

----

----

----

----

----

----

----

----

## প্লে-অফ
### বন্ধনী

----

### বাছাইপর্ব

### এলিমিনেটর
;এলিমিনেটর ১

----
;এলিমিনেটর ২

### ৩য় স্থান প্লে-অফ

### ফাইনাল

## তথ্যসূত্র

বিষয়শ্রেণী:২০২০-এ আমিরাতি ক্রিকেট
বিষয়শ্রেণী:টি১০ ক্রিকেট
বিষয়শ্রেণী:২০২১-এ আমিরাতি ক্রিকেট
এননিও মোররিকোনে

**এননিও মোররিকোনে**, ওএমআরআই (১০ নভেম্বর ১৯২৮ - ৬ জুলাই ২০২০) একজন ইতালীয় সুরকার, ঐকতান বাদকদল নির্দেশক, সঙ্গীত নির্দেশক ও ট্রাম্পেটবাদক ছিলেন। তিনি চার শতাধিক চলচ্চিত্র ও টেলিভিশন কর্মের জন্য বিভিন্ন ধারার সুর সৃষ্টি করেছেন, যার মধ্যে এক শতাধিক ধ্রুপদী সৃষ্টিকর্ম। তাকে সর্বকালের অন্যতম সেরা চলচ্চিত্র সুরকার হিসেবে গণ্য করা হয়। তার চলচ্চিত্রের তালিকায় ৭০-এর অধিক পুরস্কার বিজয়ী চলচ্চিত্র রয়েছে। তিনি *আ ফিস্টফুল অব ডলার্স* থেকে শুরু করে সের্জিও লেওনের সকল চলচ্চিত্র, *[[চিনেমা পারাদিজো]]* থেকে শুরু করে জুসেপ্পে তোর্নাতোরের সকল চলচ্চিত্র, *দ্য ব্যাটল অব আলজিয়ার্স*, দারিও আরজেন্তোর *অ্যানিমেল ত্রয়ী*, *১৯০০*, *এক্‌জরসিস্ট টু*, *ডেজ অব হেভেন*, কয়েকটি উল্লেখযোগ্য ফরাসি চলচ্চিত্র, *দ্য থিং*, *[[ওয়ান্স আপন আ টাইম ইন আমেরিকা]]*, *দ্য মিশন*, *দ্য আনটাচেবলস*, *মিশন টু মার্স*, *বাগসি*, *ডিসক্লোজার*, *ইন দ্য লাইন অব ফায়ার*, *বুলওয়ার্থ*, *রিপলিস গেম* ও *[[দ্য হেটফুল এইট]]* চলচ্চিত্রের সুর করেছেন। তার সুরারোপিত *[[দ্য গুড, দ্য ব্যাড অ্যান্ড দ্য আগলি]]* (১৯৬৬) চলচ্চিত্রের সুর সঙ্গীতের ইতিহাসের অন্যতম স্মরণীয় ও প্রভাবশালী সাউন্ডট্র্যাক হিসেবে বিবেচিত হয়। এই সুরটি গ্র্যামি হল অব ফেমে অন্তর্ভুক্ত করা হয়েছে।

## তথ্যসূত্র

## বহিঃসংযোগ

* 
* 
* 
* Ennio Morricone Myspace
* 
* 
* Streaming audio of Morricone's "The Man with the Harmonica," from his soundtrack to ''Once upon a Time in the West''


বিষয়শ্রেণী:১৯২৮-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:২০শ শতাব্দীর ইতালীয় সুরকার
বিষয়শ্রেণী:২০শ শতাব্দীর ধ্রুপদী সুরকার
বিষয়শ্রেণী:২১শ শতাব্দীর ইতালীয় সুরকার
বিষয়শ্রেণী:২১শ শতাব্দীর ধ্রুপদী সুরকার
বিষয়শ্রেণী:ইতালীয় চলচ্চিত্র সুরকার
বিষয়শ্রেণী:ইতালীয় টেলিভিশন সুরকার
বিষয়শ্রেণী:ইতালীয় পুরুষ ধ্রুপদী সুরকার
বিষয়শ্রেণী:ইতালীয় সঙ্গীত আয়োজক
বিষয়শ্রেণী:রোমের সঙ্গীতজ্ঞ
বিষয়শ্রেণী:থার্ড ম্যান রেকর্ডসের শিল্পী
বিষয়শ্রেণী:ভার্জিন রেকর্ডসের শিল্পী
বিষয়শ্রেণী:ইতালিতে দুর্ঘটনাবশত মৃত্যু
বিষয়শ্রেণী:শ্রেষ্ঠ মৌলিক সুর বিভাগে একাডেমি পুরস্কার বিজয়ী
বিষয়শ্রেণী:একাডেমি সম্মানসূচক পুরস্কার বিজয়ী
বিষয়শ্রেণী:গোল্ডেন গ্লোব পুরস্কারপ্রাপ্ত সঙ্গীতজ্ঞ
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:দাভিদ দি দোনাতেল্লো আজীবন সম্মাননা পুরস্কার বিজয়ী
বিষয়শ্রেণী:নাস্ত্রো দারজেন্তো বিজয়ী
বিষয়শ্রেণী:শ্রেষ্ঠ মৌলিক সঙ্গীত বিভাগে বাফটা পুরস্কার বিজয়ী
বিশাল পান্ড্য

**বিশাল পান্ড্য** হলেন একজন ভারতীয় চলচ্চিত্র পরিচালক এবং চিত্রনাট্যকার, যিনি টি-সিরিজের প্রযোজনা সংস্থার অধীনে হেট স্টোরি ২, হেট স্টোরি ৩, ওয়াজাহ তুম হো ও হেট স্টোরি ৪ পরিচালনা করেছেন 

## পেশা

### পরিচালক পদ: প্রথম: ''প্রেম, মিথ্যা, বিশ্বাসঘাতকতা''
২০০৯ সালে তিন: লাভ, লাইস, বিশ্বাসঘাতকের মাধ্যমে বিশাল পাণ্ড্যের পরিচালনায় তাঁর অভিষেক।

৫ বছর পরে ২০১৪ এর ইরোটিক থ্রিলার ফিল্ম হেট স্টোরি ২-তে দ্বিতীয় সুযোগ পেয়েছিল, যা টি-সিরিজের মালিক ভূষণ কুমার এবং বিক্রম ভট্ট প্রযোজনা করেছিলেন। ছবিটি ২০১২ স্লিপার হিট হেট স্টোরির সিক্যুয়াল ছিল।  ছবিটির নেট মোট  ২২.৯০ কোটি ছিল এবং বক্স অফিস ইন্ডিয়া তাকে "গড়" হিসাবে ঘোষণা করেছিল। 

### ২০১৫ (বক্স অফিস সাফল্য)
হেট স্টোরি 2 এর সাফল্যের পরে, পান্ড্য ২০১৫ এরোটিক থ্রিলার হেট স্টোরি ৩ পরিচালনা করেছিলেন। ছবিটি হেট স্টোরি (ফিল্ম সিরিজ) এর তৃতীয় কিস্তি ছিল।  ছবিটি বক্স অফিস ইন্ডিয়া একটি "হিট" হিসাবে ঘোষণা করেছিল। 

### ২০১৬
তিনি লিখেছেন এবং পরিচালনা করেছেন 2016 এরোটিক থ্রিলার ওয়াজাহ তুমি হো ।   ১৪ কোটি স্বল্প বাজেটে নির্মিত হলেও ছবিটি বক্স অফিসে দুর্দান্ত পারফর্ম করতে ব্যর্থ হয়েছিল এবং বক্স অফিস ইন্ডিয়া তাকে "ফ্লপ" হিসাবে ঘোষণাও করেছিল। 

### ২০১৮-বর্তমান
২০১৮ সালে, তিনি হেট স্টোরি ৪ পরিচালনা করেছিলেন যা মিশ্রিত থেকে নেতিবাচক পর্যালোচনাগুলির সাথে খোলা হয়েছিল।

## ফিল্মোগ্রাফি

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২১শ শতাব্দীর ভারতীয় ব্যক্তি
২০০৪-০৫ জিম্বাবুয়ে ক্রিকেট দলের বাংলাদেশ সফর

২০০৫ সালে জিম্বাবুয়ে ক্রিকেট দলের দুটি টেস্ট ম্যাচ সিরিজ ও পাঁচটি একদিনের আন্তর্জাতিক ম্যাচ খেলার জন্য বাংলাদেশ সফর। একটি টেস্ট সমতার সঙ্গে টেস্ট সিরিজটি বাংলাদেশ ১–০ জিতে নেয়। এতে ইতিহাসের প্রথমবারের মতো বাংলাদেশ কোনো খেলা না হেরে টেস্ট সিরিজ জেতে। তারা একদিনের আন্তর্জাতিক সিরিজটিও ৩–২ এগিয়ে জিতে নেয়।

## সূচি

## স্কোয়াড

## টেস্ট সিরিজ
### ১ম টেস্ট

### ২য় টেস্ট

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## তথ্যসূত্র

## বহিঃসংযোগ
* ক্রিকেটআর্কাইভে তথ্য
 

বিষয়শ্রেণী:২০০৫-এ বাংলাদেশী ক্রিকেট
বিষয়শ্রেণী:২০০৪-০৫ আন্তর্জাতিক ক্রিকেট প্রতিযোগিতা
২০০৪-০৫
বিষয়শ্রেণী:২০০০-০১ থেকে বাংলাদেশের ক্রিকেট মৌসুম
বিষয়শ্রেণী:২০০৫-এ জিম্বাবুয়ের ক্রিকেট
বিরাট চন্দ্র মন্ডল

**বিরাট চন্দ্র মন্ডল** পূর্ব পাকিস্তানের প্রতিনিধি হিসাবে পাকিস্তানের প্রথম জাতীয় পরিষদের সদস্য ছিলেন। তিনি পাকিস্তানের সংবিধানকে ধর্মনিরপেক্ষ হওয়ার পক্ষে যুক্তি দিয়েছিলেন।

## রাজনৈতিক জীবন
বিরাট চন্দ্র মন্ডল ১৯৩০ সালে শিমলায় অল ইন্ডিয়া ডিপ্রেড ক্লাস অ্যাসোসিয়েশনের সভায় বেঙ্গল ডিপ্রেড ক্লাস অ্যাসোসিয়েশনের প্রতিনিধিত্ব করেছিলেন।  তিনি নিম্ন বর্ণ এবং উচ্চ বর্ণের হিন্দুদের জন্য পৃথক ভোটার গঠনের পক্ষে সমর্থন করেছিলেন।

তিনি যুক্তি দিয়েছিলেন যে মুহাম্মদ আলী জিন্নাহ বলেছেন পাকিস্তান একটি ধর্মনিরপেক্ষ রাষ্ট্র হবে।  ৯ মার্চ ১৯৪৯ সালে তাকে পাকিস্তানের আইন ও শ্রমমন্ত্রী করা হয়।  তিনি পাকিস্তানের গণপরিষদের সদস্য ছিলেন। 

## মৃত্যু
বিরাট চন্দ্র মন্ডল ৫ অক্টোবর ১৯৬৪ সালে পশ্চিমবঙ্গের কলকাতায় মৃত্যুবরণ করেন। 

## তথ্যসূত্র

বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪
বিষয়শ্রেণী:১৯৬৪-এ মৃত্যু
বিষয়শ্রেণী:জন্মের বছর অনুপস্থিত
বিষয়শ্রেণী:পাকিস্তান গণপরিষদ সদস্য
বিষয়শ্রেণী:ভারতের নাগরিকীকৃত নাগরিক
বিষয়শ্রেণী:কলকাতার রাজনীতিবিদ
বিষয়শ্রেণী:পাকিস্তানি হিন্দু
বিষয়শ্রেণী:বাঙালি হিন্দু
রাজ কুমার চক্রবর্তী

**রাজ কুমার চক্রবর্তী** পূর্ব পাকিস্তানের প্রতিনিধি হিসাবে পাকিস্তানের প্রথম জাতীয় পরিষদের সদস্য ছিলেন।

## রাজনৈতিক জীবন
রাজ কুমার চক্রবর্তী পাকিস্তানের গণপরিষদের সদস্য ছিলেন। তিনি পাকিস্তানের ধর্মনিরপেক্ষ সংবিধানের জন্য সমাবেশে বক্তব্য রেখেছিলেন।

## তথ্যসূত্র

বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান গণপরিষদ সদস্য
বিষয়শ্রেণী:পাকিস্তানি হিন্দু
বিষয়শ্রেণী:বাঙালি হিন্দু
গোলাম ভীক নায়রং

**সৈয়দ গোলাম ভীক নায়রং** (২৬ সেপ্টেম্বর ১৮৭৬–১৬ অক্টোবর ১৯৫২) *মীর নায়রং* নামেও পরিচিত, তিনি একজন বিশিষ্ট আইনজীবী, কবি এবং পাকিস্তান আন্দোলনের নেতা ছিলেন। তিনি ভারত বিভাজনের পূর্বে সর্বভারতীয় মুসলিম লিগের ১৯৩৮ সাল থেকে ১৯৪২ সাল পর্যন্ত উপনেতা ছিলেন।

## প্রাথমিক জীবন
গোলাম ভীক নায়রং ২৬ সেপ্টেম্বর ১৮৭৬ সালে ব্রিটিশ ভারতের আম্বালায় জন্মগ্রহণ করেন। তিনি লাহোর সরকারি কলেজ থেকে বিএ ডিগ্রি অর্জন করেছেন। তিনি *মাখজানের* একটি ম্যাগাজিনের সম্পাদকীয় কমিটির সাথেও যোগ দিয়েছিলেন।

## রাজনৈতিক জীবন
গোলাম ভীক নায়রং রাজনৈতিকভাবে সক্রিয় ছিলেন এবং মুসলিম ভারতের গুরুত্বপূর্ণ নেতা হয়েছিলেন। তিনি ১৯৩৬ থেকে ১৯৪২ সাল পর্যন্ত কেন্দ্রীয় আইনসভার সদস্য ছিলেন।

তিনি খিলাফত আন্দোলনেও সক্রিয়ভাবে জড়িত ছিলেন। ব্রিটিশ পাঞ্জাবের কিছু হিন্দু নেতার মুসলমান বিরোধী আন্দোলনকে প্রতিহত করতে প্রতিরক্ষামূলক এবং মূল ভূমিকা পালন করেছিলেন যেখানে তারা মুসলমানদের হিন্দু ধর্মে ফিরিয়ে আনার চেষ্টা করেছিলেন।

পাকিস্তানে হিজরতের পরে তিনি পাকিস্তানের প্রথম গণপরিষদের সদস্য ছিলেন।

## বই
কালাম-এ- নায়রং –নায়রংয়ের কবিতা সংকলন ১৯৮২ সালে পাকিস্তানের করাচি থেকে প্রকাশিত হয়েছিল।

## তথ্যসূত্র

বিষয়শ্রেণী:১৮৭৬-এ জন্ম
বিষয়শ্রেণী:১৯৫২-এ মৃত্যু
বিষয়শ্রেণী:পাকিস্তানি লেখক
বিষয়শ্রেণী:আম্বালা জেলার ব্যক্তি
বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪
বিষয়শ্রেণী:নিখিল ভারত মুসলিম লিগের সদস্য
বিষয়শ্রেণী:পাকিস্তান আন্দোলনের নেতা
বিষয়শ্রেণী:ভারতের কেন্দ্রীয় আইনসভার সদস্য
বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
ডেল্টয়েড পেশি

**ডেল্টয়েড পেশী**   মানুষের কাঁধের বৃত্তাকার সীমারেখা গঠন করে।   গৃহপালিত বিড়ালের মতো অন্যান্য প্রাণীতে এটি কাধের সাধারণ পেশি নামে পরিচিত। শারীরবৃত্তীয়ভাবে, এটি তিনটি পৃথক সংশ্লেষযুক্ত ফাইবারের সমন্বয়ে গঠিত বলে মনে হয়, যেমন: সম্মুখবর্তী  বা ক্ল্যাভিকুলার অংশ (পার্স ক্ল্যাভিকুলারিস) ২) পশ্চাৎবর্তী বা স্ক্যাপুলার অংশ (পার্স স্ক্যাপুলারিস) ৩. মধ্যবর্তী বা অ্যাক্রোমিয়াল অংশ (পার্স অ্যাক্রোমিয়ালিস)। তবে ইলেক্ট্রোমায়োগ্রাফিতে দেখা যায় যে এটিতে কমপক্ষে সাতটি গ্রুপ রয়েছে যা স্নায়ুতন্ত্রের দ্বারা স্বাধীনভাবে সমন্বিত হতে পারে। 

## কাঠামো
পূর্ববর্তী গবেষণায় দেখা গেছে যে ডেল্টয়েড পেশীর টেন্ডনের সন্নিবেশগুলি পেশী তন্তুর তিনটি পৃথক সেট গঠন করে, যেগুলো প্রায়শই "মাথা" হিসাবে পরিচিত:

# সম্মুখবর্তী বা ক্লাভিকুলার তন্তুগুলোর বেশিরভাগ ক্লাভিকলের সামনের সীমানা এবং  পাশের এক তৃতীয়াংশের উপরের পৃষ্ঠ থেকে উত্থিত হয়।  সামনের উৎসটি পেকটোরালিস মেজর পেশীর পাশ্বীয় তন্তু এবং উভয় পেশির টেন্ডনগুলোর সাথে লেগে থাকে। এই পেশী তন্তুগুলি একটি ছোট কায়াসম্যাটিক স্থানে  নিবিড়ভাবে সম্পর্কিত, যার মাধ্যমে সেফালিক শিরাটি প্রবেশ করে এবং দুটি পেশী একটি অবিচ্ছিন্ন পেশী ভর গঠনে বাধা দেয়। 
#* **সম্মুখবর্তী  ডেল্টয়েডস**  সাধারণত সংক্ষিপ্তভাবে **সামনের ডেল্টস**  নামে পরিচিত।
# মধ্যবর্তী বা অ্যাক্রোমিয়াল তন্তুগুলো স্ক্যাপুলার অ্যাক্রোমিয়ন প্রসেসের উপরের পৃষ্ঠ থেকে উত্থিত হয়। 
#* **এগুলিকে** সাধারণত **পার্শ্বীয় ডেল্টয়েডও** বলা হয়।  এই **পেশীটিকে মাঝারি ডেল্টস**  **বহিরাগত ডেল্টস**, বা সংক্ষেপে **পাশের ডেল্টস** বলে।
#* **এগুলিকে** ভুলভাবে **মিডিয়াল ডেল্টয়েডও** বলা হয়, যা ভুল, কারণ তাদের উৎস হলো ডেল্টয়েডের সর্বনিম্ন মধ্যস্থ অংশ।
# পশ্চাৎবর্তী অথবা কণ্টকাকীর্ণ  তন্তুগুলি স্ক্যাপুলার কাঁটার পিছনের সীমানার নীচের ঠোঁট থেকে উত্থিত হয়। 
#* **এগুলিকে** সাধারণত পশ্চাৎবর্তী **ডেল্টয়েড**  বা পিছনের  **ডেল্টয়েড**  (সংক্ষেপে  **পিছনের ডেল্টস**) বলা হয়।

### সন্নিবেশ

### রক্ত সরবরাহ

### স্নায়ু সরবরাহ
গবেষণায় দেখা গেছে যে ডেল্টয়েড পেশীগুলির জন্য সাতটি নিউরোমাসকুলার বিভাগ রয়েছে। এর মধ্যে তিনটি ডেল্টয়েডের  সামনের মাথাতে, তিনটি মাঝের মাথাতে এবং তিনটি  পিছনের মাথাতে থাকে।  এই নিউরোমাসকুলার বিভাগগুলি অ্যাক্সিলারি নার্ভের ছোট শাখা দ্বারা সরবরাহিত হয় এবং কাঁধের গার্ডল ও অন্যান্য পেশী যেমন  **পেক্টোরালিস মেজর** এবং **সুপারপ্যাসিন্যাটাসের** সাথে সমন্বয় করে কাজ করে।

## কাজ
ডান|থাম্ব| উর্ধাঙ্গের পেশির সংকোচনে ডেল্টয়েড পেশি
যখন পেশিটির সমস্ত তন্তু একযোগে সংকুচিত হয়, তখন ডেল্টয়েড পেশিটি সম্মুখ তল বরাবর হাতের পেশির সংকোচনে  চালনাশক্তি দেয়। ডেল্টয়েডের সর্বাধিক প্রভাব পড়ার জন্য বাহুটি মাঝামাঝিভাবে আবর্তিত হতে হবে।  এটি বাহু সংযোজন করার সময় ডেল্টয়েডকে *পেক্টোরালিস মেজর* এবং *ল্যাটিসিমাস ডরসির* বিরোধী পেশি করে তোলে।

## ক্লিনিকাল গুরুত্ব
ডেল্টয়েডকে প্রভাবিত করে এমন সাধারণ অস্বাভাবিকতা হল *অশ্রু*, *ফ্যাটি অ্যাট্রফি* এবং *এনথেসোপ্যাথি*। পেশী অ্যাট্রোফি হল বয়স্কতা,  পেশীবহুল ডিসট্রোফি, ক্যাশেেক্সিয়া এবং আইট্রোজেনিক আঘাত সহ বিভিন্ন কারণগুলির ফলাফল। ডেল্টয়েডিয়াল হিউমারাল এনথেসোপ্যাথি যান্ত্রিক চাপ সম্পর্কিত একটি অত্যন্ত বিরল অবস্থা। বিপরীতভাবে, ডেল্টয়েডিয়াল অ্যারোমিয়াল এনথেসোপ্যাথি সম্ভবত সেরোন্যাগেটিভ স্পনডিলারথ্রোপ্যাথিগুলির একটি বৈশিষ্ট্য এবং এটির সনাক্তকরণে  প্রাসঙ্গিক ক্লিনিকাল এবং সেরোলজিকাল তদন্ত দ্বারা অনুসরণ করা উচিত। 

## তথ্যসূত্র

## আরও দেখুন

বিষয়শ্রেণী:মানবদেহের পেশী
বিষয়শ্রেণী:অপর্যালোচিত অনুবাদসহ পাতা
আব্দুর রব নিশতার

পাকিস্তানি সরদার **আব্দুর রব** নিশতার (১৩ জুন ১৮৯৯– ১৪ ফেব্রুয়ারি ১৯৫৮; ) একজন মুসলিম লীগের নেতা ছিলেন, তিনি ছিলেন পাকিস্তান আন্দোলনের নেতা এবং উত্তর-পশ্চিম সীমান্ত প্রদেশের (বর্তমান খাইবার পাখতুনখোয়া) একজন পাকিস্তানি রাজনীতিবিদ।

## প্রাথমিক জীবন
আব্দুর রব নিশতার ১৩ জুন ১৮৯৯ জন্মগ্রহণ করেন। তার পিতা, মৌলভী আবদুল হান্নান। তিনি প্রাথমিক শিক্ষা খ্রিস্টান মিশন স্কুল এবং পরে বোম্বের সানাথন ধর্ম উচ্চ বিদ্যালয়ে (বর্তমানে ভারতে 'মুম্বাই') থেকে সম্পন্ন করেন। তিনি পেশোয়ারের এডওয়ার্ডস কলেজ থেকে স্নাতক হন এবং পরে ১৯৩৩ সালে লাহোরের পাঞ্জাব বিশ্ববিদ্যালয় থেকে স্নাতক ডিগ্রি অর্জন করেন। ১৯২৫ সালে আলীগড় মুসলিম বিশ্ববিদ্যালয় থেকে ডিগ্রি অর্জন করেন।

## রাজনৈতিক জীবন
আব্দুর রব নিশতার ১৯১৯ থেকে ১৯২০ সাল পর্যন্ত খেলাফত আন্দোলনে সক্রিয়ভাবে অংশ নিয়েছিল। পরবর্তীকালে তিনি ১৯২৭ থেকে ১৯৩১ সাল পর্যন্ত ভারতীয় জাতীয় কংগ্রেসের সদস্য ছিলেন এবং পেশোয়ার পৌরসভা কমিটির সদস্য নির্বাচিত হন। ১৯২৯ থেকে ১৯৩৩ সাল পর্যন্ত তিনি সর্বভারতীয় মুসলিম লীগে যোগ দিয়েছিলেন।

১৯৩৩ থেকে ১৯৩৬ সাল পর্যন্ত তিনি অল ইন্ডিয়া মুসলিম লীগ (এআইএমএল) কাউন্সিলের সদস্য, এনডাব্লুএফপি (উত্তর-পশ্চিম সীমান্ত প্রদেশ) আইনসভা পরিষদ সদস্য ছিলেন ১৯৩৭ থেকে ১৯৪৫, অর্থমন্ত্রী এনডাব্লুএফপি ১৯৪৩-৪৫, সদস্য এআইএমএল ওয়ার্কিং কমিটি, ১৯৪৪-৪৫ সালে সিমলা সম্মেলনে অল ইন্ডিয়া মুসলিম লীগ।

## স্মরণীয় ডাক টিকিট
১৯৯০ সালে পাকিস্তানের পোস্ট অফিস তার 'মুক্তিযুদ্ধের পথিকৃৎ' সিরিজে সম্মানসূচক ডাকটিকিট জারি করে।

## মৃত্যু
আব্দুর রব নিশতার ১৪ ফেব্রুয়ারি ১৯৫৮ মৃত্যুবরণ করেন।

## তথ্যসূত্র

বিষয়শ্রেণী:১৮৯৯-এ জন্ম
বিষয়শ্রেণী:১৯৫৮-এ মৃত্যু
বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪
বিষয়শ্রেণী:নিখিল ভারত মুসলিম লীগের রাজনীতিবিদ
বিষয়শ্রেণী:পশতু ব্যক্তি
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাকিস্তান আন্দোলনের নেতা
বিষয়শ্রেণী:পেশোয়ারের ব্যক্তি
বিষয়শ্রেণী:পাকিস্তানি ক্রীড়া নির্বাহী ও প্রশাসক
বিষয়শ্রেণী:ভারতের গভর্নর জেনারেল পরিষদের সদস্য
বিষয়শ্রেণী:পাকিস্তান গণপরিষদ সদস্য
বিষয়শ্রেণী:পেশোয়ারের রাজনীতিবিদ
বিষয়শ্রেণী:পাঞ্জাব, পাকিস্তানের গভর্নর
গিয়াসউদ্দিন পাঠান

**গিয়াসউদ্দিন পাঠান** (১৮৯৭-১৯৬৩) পূর্ব পাকিস্তানের প্রতিনিধি হিসাবে পাকিস্তানের প্রথম জাতীয় পরিষদের সদস্য ছিলেন।

## রাজনৈতিক জীবন
গিয়াসউদ্দিন পাঠান পাকিস্তানের গণপরিষদের সদস্য ছিলেন। তিনি অর্থ প্রতিমন্ত্রী হিসাবে দায়িত্ব পালন করেছিলেন। খাজা নিজামুদ্দিনে মন্ত্রিসভা থেকে বরখাস্ত হওয়ার পর তিনি চৌধুরী মুহাম্মদ আলির মন্ত্রিসভায় কৃষি, সংখ্যালঘু বিষয়ক ও সংসদ বিষয়ক প্রতিমন্ত্রী নিযুক্ত হন।

## তথ্যসূত্র

বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪
বিষয়শ্রেণী:১৮৯৭-এ জন্ম
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:১৯৬৩-এ মৃত্যু
বিষয়শ্রেণী:জীবিত ব্যক্তি
বিষয়শ্রেণী:পাকিস্তান গণপরিষদ সদস্য
বিষয়শ্রেণী:আফগান বংশোদ্ভূত বাংলাদেশী ব্যক্তি
দিলীপ রায়

**দিলীপ রায়** (১৭ ডিসেম্বর ১৯৩১ – ২ সেপ্টেম্বর ২০১০) ছিলেন একজন ভারতীয় বাঙালি চলচ্চিত্র অভিনেতা ও পরিচালক। তিনি বাংলা চলচ্চিত্রে কাজ করতেন। তার জন্ম বাংলাদেশের চট্টগ্রামে।

## মৃত্যু
দিলীপ রায় ২০১০ সালের ২ সেপ্টেম্বর ক্যান্সারের কারণে ৭৮ বছর বয়সে কলকাতায় মৃত্যুবরণ করেন।

## চলচ্চিত্র
### অভিনেতা হিসেবে

* অটোগ্রাফ (২০১০)
* মন মানে না (২০০৮)
* এক মুঠো ছবি (২০০৫)
* শুভদৃষ্টি (২০০৫)
* মনের মানুষ (১৯৯৭)
* হিমঘর (১৯৯৬)
* সংঘর্ষ (১৯৯৫)
* ফিরিয়ে দাও (১৯৯৪)
* নটী বিনোদিনী (১৯৯৪)
* আব্বাজান (১৯৯৪)
* রক্তের স্বাদ (১৯৯৩)
* তোমার রক্তে আমার সোহাগ (১৯৯৩)
* মায়া মমতা (১৯৯৩)
* শ্বেত পাথরের থালা (১৯৯২)
* ইন্দ্রজিৎ (১৯৯২)
* অভাগিনী (১৯৯১)
* কাগজের নৌকা (১৯৯১)
* নবাব (১৯৯১)
* দেবতা (১৯৯০)
* গরমিল (১৯৯০)
* হীরক জয়ন্তী (১৯৯০)
* তুফান (১৯৮৯)
* ওরা চারজন (১৯৮৮)
* দেবিকা (১৯৮৭)
* তিন পুরুষ (১৯৮৬) 
* মোহনার দিকে (১৯৮৪)
* সূর্য তৃষ্ণা (১৯৮৪)
* অভিনয় নয় (১৯৮৩)
* অশ্লীলতার দায়ে (১৯৮৩)
* দুই পুরুষ (১৯৭৮)
* রঙের সাহেব (১৯৭৮)
* ধনরাজ তামাং (১৯৭৮)
* সেই চোখ (১৯৭৬)
* অগ্নীশ্বর (১৯৭৫)
* রোদনভরা বসন্ত (১৯৭৪)
* আমি সিরাজের বেগম (১৯৭৩)
* আপনজন (১৯৬৮)
* গড় নসিমপুর (১৯৬৮)
* প্রস্তর স্বাক্ষর (১৯৬৭)
* অজানা শপথ (১৯৬৭)
* জোড়াদীঘির চৌধুরী পরিবার (১৯৬৬)
* রাজদ্রোহী (১৯৬৬)
* আসমান মহল (১৯৬৫)
* আরোহী (১৯৬৫)
* অভয়া ও শ্রীকান্ত (১৯৬৫)
* সরি ম্যাডাম (১৯৬২)
* ভগিনী নিবেদিতা (১৯৬২)
* কঠিন মায়া (১৯৬১)
* ঝিন্দের বন্দী (১৯৬১)
* ক্ষুধিত পাষাণ (১৯৬০)
* পরিবার (১৯৫৬)

* ক্ষণিকের অতিথি (১৯৫৯)

### পরিচালক হিসেবে

* গরমিল (১৯৯০)
* নীলকন্ঠ (১৯৮৫)
* অমৃত কুম্ভের সন্ধানে (১৯৮২)
* দেবদাস (১৯৭৯)

## তথ্যসূত্র

## বহিঃসংযোগ
* 
* গোমোলো তে দিলীপ রায় 

বিষয়শ্রেণী:১৯৩১-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:ভারতীয় হিন্দু
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:বাঙালি হিন্দু
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:পশ্চিমবঙ্গের চলচ্চিত্র পরিচালক
বিষয়শ্রেণী:কলকাতার অভিনেতা
বিষয়শ্রেণী:চট্টগ্রাম জেলার অভিনয়শিল্পী
বিষয়শ্রেণী:পূর্ববঙ্গে জন্ম
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:বাংলা চলচ্চিত্র অভিনেতা
হিন্দুস্তান পেট্রোলিয়াম

**হিন্দুস্তান পেট্রোলিয়াম কর্পোরেশন লিমিটেড** (এইচপিসিএল) একটি সরকারি খাতের ভারতীয় খনিজ তেল ও গ্যাস সংস্থা। এটি ওএনজিসি-এর একটি সহায়ক সংস্থা, যার সদর মহারাষ্ট্রের দপ্তর মুম্বইয়ে অবস্থিত। সংস্থাটি শক্তিশালী বিপণন অবকাঠামো ও পাবলিক সেক্টর অবকাঠামোর  (পিএসইউ) মধ্যে ভারতের ২৫% বাজার ধরে রেখেছে। এর অভিভাবক সংস্থা হল ওএনজিসি, যা সংস্থার একটি ৫১.১১% অংশীদার ধরে রেখেছে। ২০১৬ সালের হিসাবে বিশ্বের বৃহত্তম কর্পোরেশনগুলির *ফরচুন গ্লোবাল ৫০০ তালিকায়* সংস্থাটি ৩৬৭তম স্থান অর্জন করে। এইচপিসিএল ২০১৯ সালের মার্চ মাসে নিফটি ৫০ আইএনডিএক্স থেকে সরানো হয়। ২০১৯ সালের ২৪ অক্টোবর সংস্থাটি মহারত্ন পিএসইউ'তে পরিণত হয়।

## ইতিহাস

এসো (ভারতে অধিগ্রহণের অধিগ্রহণ) আইন ১৯৭৪ দ্বারা পূর্ববর্তী এসো স্ট্যান্ডার্ড ও লুব ইন্ডিয়া লিমিটেডের অধিগ্রহণ ও সংহতকরণের পরে ১৯৭৪ সালে এইচপিসিএল-এর মধ্যে অন্তর্ভুক্ত করা হয়। ক্যালটেক্স অয়েল রিফাইনিং (ইন্ডিয়া) লিমিটেড (সিওআরআইএল) ১৯৭৬  সালে ভারত সরকার গ্রহণ করে এবং ১৯৭৮ সালে করিল-এইচপিসিএল একত্রীকরণ আদেশ, ১৯৭৮ অনুযায়ী এইচপিসিএল-এ একীভূত হয়। কোসান গ্যাস সংস্থা ১৯৯৭৯ সালে কোসান কোম্পানি অধিগ্রহণ আইন, ১৯৭৯ অনুযায়ী এইচপিসিএল-এ একীভূত হয়।

২০০৩ সালে, কেন্দ্রের জনস্বার্থ মামলা মোকদ্দমার (সিপিআইএল) আবেদনের প্রেক্ষিতে ভারতের সুপ্রিম কোর্ট সংসদের অনুমোদন ছাড়াই কেন্দ্রীয় সরকারকে হিন্দুস্তান পেট্রোলিয়াম এবং ভারত পেট্রোলিয়ামকে বেসরকারীকরণ থেকে বিরত রাখে। সিপিআইএল-এর পরামর্শদাতা, রাজিন্দর সাচার ও প্রশান্ত ভূষণ বলেন যে সংস্থাগুলির বিযুক্ত হওয়ার একমাত্র উপায় হল ১৯৭০-এর দশকে তাদের জাতীয়করণ করা আইন বাতিল বা সংশোধন করা। ফলস্বরূপ, যে কোনও বেসরকারিকরণের জন্য সরকারকে উভয় সংসদের উভয় কক্ষে সংখ্যাগরিষ্ঠতার প্রয়োজন হবে।

## শোধনাগার

ভারতে এইচপিসিএল-এর বেশ কয়েকটি শোধনাগার রয়েছে। কিছু  শোধনাগারের বিবরণ নীচে তালিকাভুক্ত করা হয়েছে:

* মুম্বই তেল শোধনাগার: ৭.৫ মিলিয়ন মেট্রিক টন (এমএমটি)
* বিশাখাপত্তনম তেল শোধনাগার: বিশাখাপত্তনমে ৮.৩ এমএমটি
* ম্যাঙ্গালোর তেল শোধনাগার: কর্ণাটকের মঙ্গালোরে ৯.৬৯ এমএমটি (এইচপিসিএল-এর অংশীদারত্ব ১৬.৬৫%)।
* গুরু গোবিন্দ সিং তেল শোধনাগার: পাঞ্জাবের ভাটিণ্ডায় ৯ এমএমটি (এইচপিসিএল এবং মিত্তাল এনার্জির ৪৯% অংশীদারত্ব রয়েছে)।
* বাড়মীর তেল শোধনাগার: এটি ৯ এমএমটি ক্ষমতার জন্য পরিকল্পনা করা হয়েছে। এটি একটি যৌথ উদ্যোগ। এইচপিসিএল ৭৪%, রাজস্থান সরকার ২৪%।

## তথ্যসূত্র

## বহিঃসংযোগ

* 

বিষয়শ্রেণী:হিন্দুস্তান পেট্রোলিয়াম
বিষয়শ্রেণী:ভারতের সরকারি মালিকানাধীন কোম্পানি
বিষয়শ্রেণী:ভারতীয় মার্কা
বিষয়শ্রেণী:১৯৭৪-এ মহারাষ্ট্রে প্রতিষ্ঠিত
বিষয়শ্রেণী:মুম্বই ভিত্তিক কোম্পানি
বিষয়শ্রেণী:ভারত সরকার কর্তৃক জাতীয়করণকৃত কোম্পানি
বিষয়শ্রেণী:ভারতের তেল ও গ্যাস কোম্পানি
বিষয়শ্রেণী:তেল ও প্রাকৃতিক গ্যাস কর্পোরেশন
বিষয়শ্রেণী:জাতীয় তেল ও গ্যাস কোম্পানি
বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি
টি১০ ক্রিকেট

**টি১০ ক্রিকেট** বা **টেন ১০ ক্রিকেট**  **ক্রিকেটের** একটি সংক্ষিপ্ত রূপ। দুটি দল একক ইনিংস খেলে, যা প্রতি পাশের সর্বোচ্চ দশ ওভারের মধ্যে সীমাবদ্ধ, খেলাটি ৯০ মিনিট স্থায়ী হয়।  এই ফর্ম্যাটটি ব্যবহার করে প্রথম প্রতিযোগিতা সংযুক্ত আরব আমিরাতের টি ১০ লিগের উদ্বোধনী সিজন, ডিসেম্বর ২০১৭ এ শুরু হয়েছিল। আন্তর্জাতিক ক্রিকেট কাউন্সিল (আইসিসি) আনুষ্ঠানিকভাবে লীগটি অনুমোদিত করেছে।  ২০২০ সালের মে মাসে ইংল্যান্ড ক্রিকেট দলের অধিনায়ক ইয়ন মরগান অলিম্পিকের ফর্ম্যাটটি ব্যবহার করার ধারণাকে সমর্থন করেছিলেন,   সাবেক আন্তর্জাতিক ক্রিকেটার বীরেন্দ্র শেবাগ এবং শহীদ আফ্রিদিও এই ধারণাকে সমর্থন করেছিলেন।  

## টি১০ লিগ
একই মাসের পরে, ক্রিকেট ওয়েস্ট ইন্ডিজ ঘোষণা করেছিল যে ভিন্সি প্রিমিয়ার টি ১০ লিগের প্রথম সংস্করণটি ২২ মে ২০২০ এ শুরু হবে  তবে কোভিড -১৯ মহামারীজনিত কারণে স্থগিত করা হয়েছিল। ভানুয়াতু টি ১০ বিস্ফোরণটি পোর্ট ভিলাতে একদিন আগে শুরু হয়েছিল।  ২০২০ সালের জুনে, শ্রীলঙ্কা ক্রিকেট (এসএলসি) পিডিসি টি ১০ লিগের প্রথম সংস্করণ শুরুর ঘোষণা করেছিল।  ক্রিকেট ফিজি ভ্যাকাতউকাটা টি ১০ লিগ  এবং মালয়েশিয়া টি ১০ বাশের মতো আরও কয়েকটি ছোট ছোট টি -১০ লিগ শুরু করা হয়েছে। 

### আবুধাবি টি১০ লিগ
টি ১০ লিগটি সংযুক্ত আরব আমিরাতে খেলে যাওয়া একটি টি ১০ লিগ। এটি আইসিসি দ্বারা অনুমোদিত হয়েছিল।  প্রথম সংস্করণটি কেরালার কিং জিতেছিল।  দ্বিতীয়দিকে পখতুনরা নর্দান ওয়ারিয়র্স কাছে পরাজিত হয়েছিল।  ২০১৯ সালে মারাঠা আরাবিয়ান্স ডেকান গ্ল্যাডিয়েটর্সকে হারিয়ে তৃতীয় সংস্করণ জিতেছিল।  ২০২০ সালে, লীগ টি-টোয়েন্টি ফর্ম্যাটকে বিশ্বায়নে সহায়তা করতে অংশ হিসাবে আইসিসির সাবেক প্রধান নির্বাহী হারুন লোরগাতকে নিয়োগ করেছিল। 

### কাতার টি১০ লিগ
কাতার টি ১০ লিগটি দোহায় প্রতিষ্ঠিত হয়েছিল এবং এর ছয়টি দল রয়েছে।  লিগ ব্র্যান্ড অ্যাম্বাসেডর হয়েছেন শহীদ আফ্রিদি ।  লিগে ২৪ আন্তর্জাতিক ক্রিকেট খেলোয়াড়, সহযোগী দেশগুলির ১২ জন খেলোয়াড় এবং কাতার জাতীয় ক্রিকেট দলের খেলোয়াড় ছিল। প্রথম সংস্করণে ফ্যালকন হান্টার্স সুইফট গালোপার্সকে পরাজিত করেছিল।  সবকটি ম্যাচই এশিয়ান টাউন আন্তর্জাতিক ক্রিকেট স্টেডিয়াম দোহায় অনুষ্ঠিত হয়েছিল ।  ২০১৯ এর ডিসেম্বরে, আইসিসি ফিক্সারদের ধরা পরে একটি দুর্নীতিবিরোধী তদন্ত শুরু করে 

## সমালোচনা
টি১০ ক্রিকেটের বিরুদ্ধে নিম্নলিখিত সমালোচনা করা হয়েছে, মূলত ফর্ম্যাটটির স্বল্পতা সম্পর্কে:

* সংক্ষিপ্ত বিন্যাসের অর্থ হ'ল কিছু খেলোয়াড় টি-টোয়েন্টি ম্যাচ খেলার প্রথম কয়েক বছরের মধ্যে কিছু ম্যাচে কেবল ব্যাট করতে বা বল করতে সক্ষম হয়নি।  টেস্ট ক্রিকেটের একশ বছরেরও বেশি সময় ধরে এমন ঘটনা ঘটেছে (যখন কোনও খেলোয়াড়কে বাদ দিয়েও যারা কোনও ক্যাচ নেননি) ১৪ বার। 
* বোলাররা যুক্তি দেখিয়েছেন যে খেলায় তাদের কোনও ভূমিকা থাকবে না, কারণ তারা কেবল সর্বোচ্চ দুটি ওভার বোলিং করতে পারে।  অন্যরা কাউন্টার করেছেন যে টি-টোয়েন্টি ম্যাচে বোলাররা পারফর্ম করতে সক্ষম হয়েছে। 
* খেলাগুলি পর্যাপ্তভাবে প্রস্তুতি না নেওয়ার জন্য বা লিগগুলি আপ করার জন্য নিজেদের লিগগুলিকে প্রশ্নবিদ্ধ করা হয়েছে। একটি উদাহরণ যেখানে এই তর্ক করা হয়েছিল তা হ'ল যখন কোনও টি ১০ লিগের ম্যাচটি অফিসারদের হাতে ডিএলএস বিধি না থাকার কারণে ত্যাগ করা হয়েছিল, পাশাপাশি যখন সুপার ওভারের মতো টাইব্রেকারে কোনও প্রচেষ্টা ছাড়াই দুটি খেলা শেষ হয়েছিল। 

## আরও দেখুন
* টি-টোয়েন্টি ক্রিকেট, ক্রিকেটের সংক্ষিপ্ততম আন্তর্জাতিক ফর্ম্যাট
* ইউরোপীয় ক্রিকেট লিগ, একটি ইউরোপীয় টি১০ লিগ

## তথ্যসূত্র

বিষয়শ্রেণী:টি১০ ক্রিকেট
ইউরোপীয় ক্রিকেট লিগ

**ইউরোপীয় ক্রিকেট লিগ**, "ইউরোপীয় ক্রিকেট চ্যাম্পিয়ন্স লিগ" নামেও পরিচিত এমন একটি ক্রিকেট টুর্নামেন্ট যা ইউরোপীয় মহাদেশে ক্রিকেটকে বিকশিত ও জনপ্রিয় করার লক্ষ্যে একটি লক্ষ্য।  এটি টি -১০ ফর্ম্যাটে সমস্ত ইউরোপের ক্লাবগুলির মধ্যে খেলা হয় যা তাদের নিজ নিজ দেশে ঘরোয়া টুর্নামেন্টে চ্যাম্পিয়ন। ২০১২ সালের উদ্বোধনী টুর্নামেন্টটি স্পেনের লা মঙ্গা ক্লাবে অনুষ্ঠিত হয়েছিল, যেখানে ৮ টি ক্লাব অংশ নিয়েছিল।  ভিওসি রটারড্যাম চ্যাম্পিয়ন হয়েছিলেন যারা ফাইনালে এসজি ফাইন্ডার্ফকে ১০১ রানে পরাজিত করেছিলেন।  এটি লাইভ টিভিতে দেখা গিয়েছিল এবং বিশ্বের প্রায় ১২০ টিরও বেশি দেশে ১৬০ মিলিয়নেরও বেশি পরিবারে ৪০ টিরও বেশি সম্প্রচারক দ্বারা এটি প্রচারিত হয়েছিল।  ২০২০ সংস্করণটি ৩১ মে থেকে ৭ জুন ২০২০ পর্যন্ত অনুষ্ঠিত হয় এবং এতে ১৫ টি দেশের চ্যাম্পিয়ন দল রয়েছে। 

## প্রতিষ্ঠাতা
২০১৮ সালে প্রথম টুর্নামেন্টের জন্য রাশিয়া, নেদারল্যান্ডস, ফ্রান্স, ইতালি, ডেনমার্ক, রোমানিয়া, স্পেন এবং জার্মানি নামক আটটি অফিসিয়াল আন্তর্জাতিক ক্রিকেট কাউন্সিল সদস্য বোর্ডের বোর্ডে এই লিগটি প্রতিষ্ঠিত হয়েছিল ড্যানিয়েল ওয়েস্টন দ্বারা। ইভেন্টের আয়োজকরা ভবিষ্যতে টুর্নামেন্টের জন্য ফেডারেশন এবং যোগ্য দলের সংখ্যা বাড়িয়েছে। 

## ইসিএল বোর্ড
ফেলো লেন্ডার্স এবং টমাস ক্লুজ ইসিএল বোর্ডের সদস্যরা উয়েফা চ্যাম্পিয়ন্স লিগের মার্কেটিং দলের অংশ ছিল। লিন্ডারস এবং ক্লুজ উভয়েই ১৯৯২ সালে টিইএম মার্কেটিং (টিম ইভেন্ট এবং মিডিয়া মার্কেটিং)  এ যোগদান করেছিলেন এবং ইউএএফএ চ্যাম্পিয়ন্স লিগের প্রতিষ্ঠিত বছরগুলিতে পুনর্নির্মাণে গুরুত্বপূর্ণ ভূমিকা পালন করেছিলেন। লিন্ডারস ম্যানেজিং ডিরেক্টর এবং পরিচালনা পর্ষদের সদস্য হয়েছিলেন, যখন ক্লোজ টিএএম-এর সিইও হয়েছিলেন এবং পরিচালনা পর্ষদে ছিলেন।

ইসিএল এর প্রধান নির্বাহী কর্মকর্তা রজার ফেনার ১৯৯৯-২০০২ অবধি ফিফায় সম্প্রচারের একজন সাবেক পরিচালক, ১৯৯৯ সালে মেক্সিকোতে ফিফা কনফেডারেশন কাপের আন্তর্জাতিক টিভি অধিকার এবং টিভি সম্প্রচারের জন্য এবং ২০০২ সালে জাপান / কোরিয়ায় অনুষ্ঠিত ফিফা বিশ্বকাপের জন্য দায়ী। 

ইউরোপীয় ক্রিকেট লিগের উদ্বোধনী অনুষ্ঠানের কয়েক সপ্তাহ পরে স্থগিত হওয়া ইউরোপের প্রস্তাবিত টুর্নামেন্ট ইউরো টি-টোয়েন্টি স্লামের সাথে ইউরোপীয় ক্রিকেট লিগের কোনও যোগাযোগ নেই।

## সিজনস এবং বিজয়ীরা

## তথ্যসূত্র

বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:ইউরোপে ক্রিকেট
টপ-লেভেল ডোমেইন

**শীর্ষ-স্তরের অধিক্ষেত্র** বা ইংরেজি পরিভাষায় **টপ-লেভেল ডোমেইন** (), সংক্ষেপে **টিএলডি** (TLD) বলতে ইন্টারনেটের মর্যাদাক্রমিক অধিক্ষেত্র নামব্যবস্থার (ডোমেইন নেইম সিস্টেম) সর্বোচ্চ স্তরের কোনও অধিক্ষেত্রকে (ডোমেইন) বোঝায়, যা মূল অধিক্ষেত্রের (রুট ডোমেইন) ঠিক নিচে অবস্থিত। শীর্ষ-স্তরের অধিক্ষেত্র নামগুলি নামস্থানের মূল অঞ্চলে অন্তর্স্থাপিত করা আছে। নিম্নতর স্তরের সমস্ত অধিক্ষেত্রের জন্য এটি অধিক্ষেত্র নামের শেষ অংশ; অর্থাৎ এটি একটি সম্পূর্ণ-বর্ণিত অধিক্ষেত্র নামের শেষ অশূন্য নামাংশ (লেবেল)। উদাহরণস্বরূপ, *www.example.com* যদি একটি অধিক্ষেত্র নাম হয়, তাহলে সেটির শীর্ষ-স্তরের অধিক্ষেত্রটি হল com। অধিকাংশ শীর্ষ-স্তরের অধিক্ষেত্রগুলি পরিচালনার দায়িত্ব ইন্টারনেট প্রশাসন আলোচনাসভা (ইন্টারনেট গভার্নেন্স ফোরাম) ও ইন্টারনেট বহু-অংশীজনিক সম্প্রদায়ের (ইন্টারনেট স্টেকহোল্ডার কমিউনিটি) কাছে অর্পণ করা থাকে। তারা ইন্টারনেট অর্পিত সংখ্যা কর্তৃপক্ষ শেষোক্তটি ইন্টারনেট অর্পিত সংখ্যা কর্তৃপক্ষ (ইন্টারনেট অ্যাসাইনড নাম্বার অথরিটি, সংক্ষেপে আইএএনএ) পরিচালনা এবং অধিক্ষেত্র নামন্যবস্থার মূল অঞ্চলটির (ডিএনএস রুট জোন) রক্ষণাবেক্ষণের দায়িত্বে নিয়োজিত।

## আরও দেখুন
* ইন্টারনেটের শীর্ষ-স্তরের অধিক্ষেত্রসমূহের তালিকা 
* বিকল্প অধিক্ষেত্র নামব্যবস্থা মূল 
* অধিক্ষেত্র হ্যাক 
* অধিক্ষেত্র নাম নিবন্ধক 
* সর্বজন-ব্যবহার্য শেষাংশ তালিকা 
* দ্বিতীয়-স্তরের অধিক্ষেত্র 
* জেনেরিক টপ-লেভেল ডোমেইন

## তথ্যসূত্র

## বহিঃসংযোগ

বিষয়শ্রেণী:টপ-লেভেল ডোমেইন
বিষয়শ্রেণী:ইন্টারনেট পরিচালনা
বিষয়শ্রেণী:শনাক্তকারী
বিষয়শ্রেণী:১৯৮০-এর দশকে প্রতিষ্ঠিত
বিষয়শ্রেণী:ডোমেইন নেম সিস্টেম
স্যাসকাটুন

**স্যাসকাটুন** কানাডার স্যাসকাচুয়ান প্রদেশের রাজধানী। নগরীটি প্রদেশের কেন্দ্রভাগে দক্ষিণ সাসক্যাচুয়ান নদীর একটি বাঁকে দুই পাড় জুড়ে দাঁড়িয়ে আছে। ট্র্যান্স-কানাডা ইয়েলোহেড মহাসড়কের ধারেই স্যাসকাটুন শহরটি অবস্থিত।  ১৮৮২ সাল থেকেই এটি মধ্য স্যাসকাটুনের সাংস্কৃতিক ও অর্থনৈতিক কার্যক্রমের কেন্দ্র। 

২০১৬ সালের আদমশুমারি অনুযায়ী স্যাসকাটুনের জনসংখ্যা ২,৪৬,৩৭৬। স্যাসকাটুন স্যাসকাচুয়ান প্রদেশের বৃহত্তম শহর এবং ১৭-তম বৃহত্তম মেট্রোপলিটন এলাকা।  ২০১৮ সালের হিসাব অনুযায়ী এর বর্তমান জনসংখ্যা  ২,৭৮,৫০০।

স্যাসকাচুয়ান বিশ্ববিদ্যালয় এ শহরেই অবস্থিত। এছাড়াও এখানে রয়েছে মিওয়াসিন উপত্যকা কর্তৃপক্ষ, যেটি দক্ষিণ স্যাসকাচুয়ান নদীকে রক্ষা করার কাজে নিয়োজিত। এছাড়াও এখানে রয়েছে ওয়ানুসকেউইন ঐতিহ্য উদ্যান, যেটি ইউনেস্কোর অন্যতম বিশ্ব ঐতিহ্য।  উক্ত উদ্যানে ফার্স্ট নেশনস গোত্রের ৬,০০০ বছরের ইতিহাস প্রতিমূর্ত হয়েছে। কোরম্যান পার্ক ন.৩৪৪ স্যাসকাচুয়ানের বৃহত্তম গ্রামীণ এলাকা। শহরটিকে এই এলাকা চারদিক থেকে পরিবেষ্টন করে রেখেছে। **স্যাসকাটুন জাম** এ শহরে প্রচুর পরিমাণে পাওয়া যায়। এই ফলের নামেই স্যাসকাটুনের নামকরণ করা হয়েছে। আবার, স্যাসকাটুন জাম নামটি এসেছে ক্রি ভাষার মিসাসকোয়াতোমিনা  শব্দ থেকে। এখানে উল্লেখযোগ্য পরিমাণে আদিবাসী বসবাস করে। যার দরুন এখানে বেশ কিছু সংরক্ষিত এলাকা বিদ্যমান। এখানে নয়টি নদীর সংযোগস্থল অবস্থিত। স্যাসকাটুনের অপর নাম "তৃণভূমির প্যারিস" ও "সেতুর শহর।"

নুটানা ও রিভার্সডেল শহরের উল্লেখযোগ্য এলাকা।  স্যাসকাটুনের সাথে একীভূত হওয়ার পূর্বে এলাকাগুলো আলাদা শহর ছিল। ১৯০৬ সালে স্যাসকাটুন স্থানীয় শাসনের আওতাভুক্ত হয়। নুটানা, রিভার্সডেল, ব্রডওয়ে এভিনিউ ও টুয়েন্টিনথ স্ট্রিটে বর্তমানে উন্নয়ন কার্যক্রম চলমান রয়েছে। ১৯৫৬ সালে স্যাসকাটুন সাদারল্যান্ড নামক রেল শহরকে অধিগ্রহণ করে।

## ইতিহাস

১৮৮২ সালে টরন্টোর মদ্যপানবিরোধী ঔপনিবেশিকীকরণ সমিতিকে দক্ষিণ স্যাসকাচুয়ান নদীর তীরে ২১ ভাগে বিভক্ত জমি প্রদান করা হয়। টরন্টো শহরের মদ্যপানের প্রথা এড়িয়ে প্রেইরি অঞ্চলে তারা একটি "শুষ্ক" এলাকা প্রতিষ্ঠা করতে চেয়েছিলেন। পরের বছর জন নেলসন লেক-এর অধীনে বসতি স্থাপনকারীরা এখানে আগমন করেন। তারাই স্যাসকাটুনের আদি বাসিন্দা। অন্টারিও থেকে মুস জ পর্যন্ত রেলপথে করে তারা অনেকটা রাস্তা যান। তারপর ঘোড়ার গাড়িতে করে তারা  অবশিষ্ট পথ অতিক্রম করেন, কারণ তখনো স্যাসকাটুনে রেলপথ নির্মিত হয়নি।

১৮৮৫ সালে উত্তরপশ্চিম বিদ্রোহ স্যাসকাটুনের বাসিন্দাদের গভীরভাবে প্রভাবিত করে। বাতোশে এলাকায় লুই রিয়ের সশস্ত্র বাহিনীতে যোগদান করতে চিফ হুইটক্যাপ ও চার্লস ট্রটিয়ার বর্তমান স্যাসকাটুন বিশ্ববিদ্যালয়ের পথ দিয়ে গমন করেন।

## তথ্যসূত্র

## বহিঃসংযোগ

বিষয়শ্রেণী:কানাডার শহর